催金花税出使留都，悯民力困匮，屡请缓征，镂俸议降者再。崇祯改元，上以谳狱多平反，有纂修棘寺详刑之命，书成，改授御史。劾罢大司马梁廷栋及通州总兵杨国栋，凡关不法弊政者，疏凡七上，举朝震惧。未几，左迁行人司副，转礼曹，已。参议湖广，提督学政。再调建宁兵巡，靖白莲妖党晋微，暨崇安、铅山诸寇。寻改罗定兵备，时七山、西山、留洞诸处俱乱，悉讨平之。又摄理鹾臬、兵巡各司，以及惠潮诸郡，岭南海北一身七篆，莫不经画有方，政敏盗息。时朝议不公，忌途多棘，遂以老疾乞归。自营乐丘，适有孤冢峙前，咸请去之。笑谓：「吾异日长处此土，留